钦定古今图书集成/明伦汇编/闺媛典/第099卷 > 皇清五 > 符干妻李氏
## 钦定古今图书集成/明伦汇编/闺媛典/第099卷 > 皇清五 > 符干妻李氏

按《南丰县志》：李氏，文学符干妻，夫妇相敬如宾。有冀缺风，产一子，氏尝谓其不寿。夫素有羸疾，谓李曰：“吾子既不寿，吾又将死，其若之何？” 李曰：“夫子朝逝而夕不从者，非人。” 夫没，哀哭一恸而止。随治床笫，理衣服，竟日不休，阖室怪异。逮暮，扃户雉经，衣皆𦈠纫不可易。后从祀节妇祠。